b'\n_START_ARTICLE_\nStubi\xc4\x8dke toplice\n_START_PARAGRAPH_\nStubi\xc4\x8dke toplice so naravno zdravili\xc5\xa1\xc4\x8de in rekreacijski center v kraju Stubi\xc4\x8dke Toplice v Krapinsko-zagorski \xc5\xbeupaniji na Hrva\xc5\xa1kem._NEWLINE_V kraju, ki le\xc5\xbei sredi gozdnatih hribov na severnem obrobju Medvednice stoji specialna bolnica za medicinsko rehabilitacijo. Naravno zdravilno sredstvo v toplicah je do 69\xc2\xbaC topla termalna kalcijeva-magnezijeva-hidrogenkarbonatna-sulfatna rahlo radioaktivna voda._NEWLINE_Termalne vrelce so tu izkori\xc5\xa1\xc4\x8dali \xc5\xbee Rimljani v Anti\xc4\x8dni dobi. V starih listinah se leta 1209 omenjajo kot Teplitz bey Stubisza. Za\xc4\x8detki dana\xc5\xa1njega zdravili\xc5\xa1\xc4\x8da datirajo v leto 1811, ko je zagreb\xc5\xa1ki \xc5\xa1kof Maksimilijan Vrhovac dal postaviti kopali\xc5\xa1ko zgradbo z notranjim bazenom.\n_START_SECTION_\nZdravljenje\n_START_PARAGRAPH_\nZdravljenje se izvaja s kopelimi v bazenih, pitjem mineralne vode, medicinsko telovadbo, elektro in hidro terapijo in masa\xc5\xbeami, ki ga izvajajo v sodobnem objektu s strokovnimi zdravniki in drugim strokovnim osebjem. Termalna voda je posebno koristna pri zdravljenju sklepnih in travmati\xc4\x8dnih obolenjih, nevralgijah, mialgijah in revmatoidnem polyarthiritisu, ne priporo\xc4\x8da pa se bolnikom s te\xc5\xbejimi sr\xc4\x8dnimi obolenji in epileptikom.\n_START_SECTION_\nRekreacija\n_START_PARAGRAPH_\nVe\xc4\x8d pokritih in zunanjih bazenov, \xc5\xa1porntni tereni, planinarjenje, sprehodi po prostornem parku, keglji\xc5\xa1\xc4\x8de, mini golf, kolesarjenje.'